Butod

Butod toi ko' ngaran saintifik Rhynchoporus ferrugineud nopo nga iso kawo songongi di poimpasi Maya ogumu mantad India gisom Sauwa id kinoyonon Asia tropika. Butod poimpasi suang watang mogisusuai puun poinsuang no puun piasau, bogung om rumbio I'd nonggo watang diti posilihon walai montok butod mangakan tonsi watang om papaasil luang aralom do 6 mito. Songongi diti nopo nga tayam poporumbak om kaanu manahak toruol kumaa kogumuan tonomon Palma miagal do piasau mamau om Kurma.Rhynchophorus ferrugineus at North American Plant Protection Organization (NAPPO)

Id piipiro kinoyonon Nusantara kohompit no Indonesia om Malaysia, butod ointutunan sabaagi taakanon di opoto.

 Woyo 

Songongi diti kiwaa turugan koposion di au owonsoi id puun suai, suai ko suang puun kawo Palma. Adsa o tontolu id suang timpu 2-3 tadau  mogowit kumaa :

 larva (solinaid 41 - 78 tadau) : anaru 5 cm om laab 2 cm miampai munung di kikitin om tulun kiwotik sokulit om upurak osisilou namot kaadsa nogi, nga nung agagayo no kosiliu wotik sokulit osisilou. Solinaid diri, mangakan larva diti tonsi watang di omulok po.
 Kurudu (solinaid 15-27 tadau) : ninaru 6 cm om linaab 3 cm, owonsoi mantad fiber puun tinoyonon.
 Otuo : kiwotik opurak nga maid laid kosimban wotik sumuliu sokulit om anaru 3.5 cm om laab 1.5 cm.

 Kogunoon 

 Sabaagi taakanon 
Butod diti nopo nga toud taakanon di oponsol montok piipiro tinimungan tulun Khatulistiwa miagal do Kadazan-Dusun id Sabah (miampai ngaran butod) tu haro suang Protein om Vitamin di ogumu. Koubasanan nopo nga akanon mata kalapas imbosihai toi ko' onsokon tumanud laang koubasanan : tinaru Kadazandusun mongoring butod gisom okoring om akanon miampai takano Di alasu toi ko' posilihon taakanon namot karamaian. Tulun Maluku om Suku Kamoro id Papua manalau butod diti miagal Sate.

Tinaru id Sabah kiwaa laang sondii montok manganu butod I'd watang rumbio toi ko' polod di hatadan montok tionon mongontolu, laang diti manganu timpu solinaid sowulan toi ko' lobi. Watang di ogumu butod ointutunan maya mokinongou - butod papaasil tuni namot mangakan watang polod - toi ko' haro indung tumulud posorili kinoyon dii.

 Sukuon